सन् १९९७ मा विश्वसम्पदा सूचीमा सूचीकृत लुम्बिनीलाई स्मार्ट सिटीका रुपमा विकास गर्ने गरी सरकारले गृहकार्यसमेत शुरु गरेको छ । त्यसका अतिरिक्त लुम्बिनीमा टांँगेको गुरुयोजना पूरा नहुँदै थप दुई गुरुयोजनाका विषयमा पनि अभ्यास हुन थालेको छ । कोरियाली प्रा डा क्वाक युन हुनले लुम्बिनी विश्वशान्तिग्रामको गुरुयोजना अगाडि सार्नुभएको छ । क्वाकको योजना मन्त्रिपरिषद्ले पारित गरिसकेको छ । नेपाल सरकारले कोषकै उपाध्यक्षको नेतृत्वमा रुपन्देही, कपिलवस्तु र नवलपरासीलाई जोडेर बृहत्तर लुम्बिनी गुरुयोजनाको गृहकार्य गरिरहेको छ ।
